2025-10-14
1.Klausimas. 1. Dėl duomenų formato ir tipo integracijoje su SMPS sistema
Techninėje specifikacijoje nurodyta integracija su Nacionalinės švietimo agentūros (NŠA) sistemomis. Norėtume perkančiosios organizacijos pasitikslinti, kokiu formatu dirbtinio intelekto (DI) sprendimui bus prieinami duomenys iš SMPS (www.smp.emokykla.lt) sistemos? Reikėtų detalizuoti, ar numatomas vieningas standartizuotas dokumentų formatas (pvz., .docx, .PDF, .md), ar duomenys bus pateikiami įvairiais formatais. Taip pat, prašytume informuoti, ar sistemoje esantys duomenys yra tik mašininio spausdinto teksto, ar gali pasitaikyti ir ranka rašyto teksto fragmentų.
1.Atsakymas. 
Norėtume perkančiosios organizacijos pasitikslinti, kokiu formatu dirbtinio intelekto (DI) sprendimui bus prieinami duomenys iš SMPS (www.smp.emokykla.lt) sistemos? 
37.2 specifikacijos punkte atsakyta „per API sąsajas“
Reikėtų detalizuoti, ar numatomas vieningas standartizuotas dokumentų formatas (pvz., .docx, .PDF, .md), ar duomenys bus pateikiami įvairiais formatais.
37.1 specifikacijos punktas „Turi būti galimybė norimą/pasirenkamą Švietimo portalo ir/arba Užduočių banko saugyklos turinį su įkeltais dokumentais (.docx, .PDF, .md formatais kurių dydis iki 5 MB.) sinchronizuoti su kuriamu Sprendiniu“ sako, kad turi būti galimybė šių formatų dokumentus pateikti, kelti.

 Taip pat, prašytume informuoti, ar sistemoje esantys duomenys yra tik mašininio spausdinto teksto, ar gali pasitaikyti ir ranka rašyto teksto fragmentų.
Ranka rašyto teksto nėra ir nebus.
2. Klausimas. Dėl DI sprendimo infrastruktūros ir greitaveikos kaštų padengimo
Perkančiosios organizacijos specifikacijos dalyje, aprašančioje reikalavimus išmaniojo sprendimo infrastruktūrai ir greitaveikai, neradome informacijos apie susijusių kaštų paskirstymą. Prašytume patikslinti, ar šiuos kaštus numatoma padengti iš rangovo, ar iš užsakovo lėšų.
2. Atsakymas.
Šie kaštai įeina į produkto kainą, t.y. bus iš rangovo (teikėjo) lėšų. 

3.Klausimas. Dėl DI įrankių tiekimo ir susijusių paslaugų kaštų
Užsakovo techninėje specifikacijoje daugelyje punktų minimas DI įrankių ir modelių (pvz., didžiųjų kalbos modelių, teksto atpažinimo, kalbos sintezės) naudojimas. Šiuo atžvilgiu norėtume pasitikslinti du aspektus:
• Dėl tiekimo: Ar reikalaujama, kad visas DI modelių paslaugas teiktų pats rangovas, ar yra galimybė pasitelkti trečiųjų šalių tiekėjų paslaugas (per aplikacijos programavimo sąsajas)?
• Dėl kaštų: Nepriklausomai nuo tiekimo būdo, prašome patikslinti, kaip bus administruojami DI modelių naudojimo kaštai. Ar numatoma, kad kintamąsias išlaidas susijusias su šių paslaugų naudojimu padengs perkančioji organizacija?

3.Atsakymas.
• Dėl tiekimo: Ar reikalaujama, kad visas DI modelių paslaugas teiktų pats rangovas, ar yra galimybė pasitelkti trečiųjų šalių tiekėjų paslaugas (per aplikacijos programavimo sąsajas)?
 DI modelių paslaugas turi teikti rangovas.
• Dėl kaštų: Nepriklausomai nuo tiekimo būdo, prašome patikslinti, kaip bus administruojami DI modelių naudojimo kaštai. Ar numatoma, kad kintamąsias išlaidas susijusias su šių paslaugų naudojimu padengs perkančioji organizacija?
Nenumatoma. Rangovas turi įskaičiuoti visus paslaugos teikimui reikalingus kaštus į pasiūlymo kainą.

